cyanic-selkie/wikianc huggingface dataset:
Ogistēns Košī
Trimdas gadi
Taču 1830. gadā Francijā notika vēl viena revolūcija un pie varas nāca ne-Borboņu karalis Luis-Filips. Nekārtības, kurās arī formastērpos ģērbušies École Polytechnique studenti aktīvi piedalījās,norisinājās diezgan tuvu Košī mājai. Šie notikumi bija pagrieziena punkts Košī dzīvē. Satriekts par varas nomaiņu un dziļa naida iespaidā pret liberālistiem, kuri nu pamazām pārņēma Parīzi, Košī nolēma pamest pilsētu, kas arī atspoguļojās uz viņa darbību matemātikas jomā. Jāpiezīmē, ka Košī pameta pilsētu viens pats — ģimeni viņš neņēma līdzi. Viņš īsu laiku pavadīja Šveicē lai izlemtu vai vēlas dot lojalitātes zvērestu pret jauno valdību, ko viņš negribēja, līdz ar to zaudējot visas privilēģijas izņemot Zinātņu akadēmijas biedra statusu, kam nebija saistības ar politiku.
Darbi un sasniegumi
Papildus darbam par sarežģītām funkcijām, Košī bija pirmais kurš uzsvēra, cik svarīgi ir būt noteiktam analīzē, viņš skaidroja matemātikas principus, attīstot tos ar bezgalīgi mazu mērogu palīdzību, robežām, un nepārtrauktību, un bija pirmais, kurš pierādīja Teilora teorēmu precīzi izveidojot savu labi zināmo formas atlikušo daļu. Viņš uzrakstīja grāmatu, saviem studentiem École Polytechnique, kurā viņš izstrādāja pamata teorēmu matemātiskajā analīzē, cik precīzi vien iespējams. Šajā grāmatā viņš parādīja nepieciešamos un pietiekamos nosacījumus, kas pierāda robežas esamību veidā, kas joprojām tiek mācīts. Arī Košī labi pazīstamā pārbaude absolūtai konverģencei izriet no šīs grāmatas: Košī kondensācijas tests. 1829. gadā viņš nodefinēja pirmo reizi kompleksu funkciju kompleksam mainīgajam. Neraugoties uz šo visu Košī paša veiktajos pētījumu aprakstos bieži izmantoja intuitīvas, nevis stingras metodes. Tādējādi viena no viņa teorēmām tika pakļauta pretējam piemēram ko pasniedza Ābels, vēlāk to labojot ieviešot jēdzienu par pilnīgi nepārtrauktu funkciju. 1855. gada publicētajā pētījumā Košī runāja par dažām teorēmām, starp kurām viena bija līdzīga argumenta principam, kas tiek apskatīts daudzās modernajās kompleksās analīzes mācību grāmatās. Kopumā Košī bija ļoti produktīvs un vajadzēja gandrīz gadsimtu lai visu viņa rakstīto sakopotu 27 lielos sējumos. Košī pēdējie vārdi akadēmijā bija: “ Šo tēmu es jums paskaidrošu savā nākamajā darbā”. Kas bija tas ko Košī gribēja pateikt saviem kolēģiem nav zināms. Iespējams izcilais matemātiķis ir paņēmis līdzi kapā kādu ģeniālu teorēmu, ko mums nekad neuzzināt.
2009. gada F1 sezona
Pilotu kopvērtējums
† Braucējs nefinišēja, bet tiek klasificēts jo paveica vismaz 90% distances.
SkyTerra 1
Šis ir pirmais no diviem SkyTerra pavadoņiem (SkyTerra 2 paredzēts palaist 2011. gadā), kas būs daļa no unikāla hibrīda ceturtās paaudzes mobilo sakaru tīkla, kas izmanto Ancillary Terrestrial Component (ATC) tehnoloģiju. Šajā tīklā pamatsistēma būs uz Zemes bāzēta, līdzīga kā parasto mobilo telefonu tīkls. Tajā lietotāji varēs izmantot parasta izmēra mobilos tālruņus un citas mobilās ierīces, kas apgādāti ar LightSquared mikroshēmojumu. Ja mobilā ierīce atradīsies ārpus virszemes tīkla zonas, tā automātiski pieslēgsies pavadonim.
Ģenealoģija
Vēsture
Valdnieku, ievērojamu personu un mītisko varoņu radu rakstus veidoja jau senie ēģiptieši, ebreji, grieķi un romieši, taču tiem bija drīzāk reliģiska jēga. Kā klasiski senās ģenealoģijas piemēri var kalpot Hēsioda poēma Teogonija un jūdu/kristiešu svētie raksti "Bībele", kur īpaša vērtība tiek pievērsta personāžu izcelsmei un radu rakstiem. Īpašu nozīmi ģenealoģija ieguva viduslaiku Eiropā un Japānā, kad visas sabiedriskās attiecības bija saistītas ar izcelsmi, radu rakstiem, klana piederību, mantošanas tiesībām utt.
Teorētiska interese par ģenealoģiju un tās pārveidošanās par vēstures palīgdisciplīnu sākās aptuveni 17.—18. gs. — A.Dušēns (Duchene), P.Anselms (Anselme), Ozjē (Hozier) u.c. Francijā, Dž. Dagteils (Dugdale) Anglijā, H.Riteršauzens (Ritterschausen), K.M.Špēners (Spener), J.V.Imhofs (Imhof), I.Gaterers (Gatterer) un I.Hibners (Hubner) Vācijā u.c.
Karalis Lauva
Sižets
Filmas fināla scēnā Simbam un Nalai piedzimst pēcnācējs, kuru Rafiki no klints lepni parāda visiem savannas iemītniekiem.
Rafiki
Rafiki ir pērtiķu sugas pārstāvis. Vecs cilts šamanis un Simbas garīguma vadītājs. Rafiki dzīvo kokā. Mūziklā „Karalis lauva“ Rafiki bija attēlots kā sieviešu dzimtas pārstāvis, bet animācijas filmā kā vīriešu dzimtas pārstāvis.
Copa América
Turnīra vēsture
Līdz 1975. gadam šī turnīra nosaukums bija Campeonato Sudamericano de Selecciones (Dienvidamerikas valstu izlašu čempionāts). No 1975. līdz 1983. gadam turnīrs netika rīkots kādā konkrētā valstī — komandas cita ar citu spēlēja gan savā laukumā, gan viesos.
Andora
Vēsture
Pirmie valsts konstitūciju dokumenti attiecas uz 1278. un 1288. gadiem, kas tika izdoti, lai noregulētu konfliktu starp spāņu katolisko arhibīskapu un franču grāfu. Šis līgums palīdzēja radīt mūsdienu Andoras valsts varas pamatu — konstitūciju, kas ir viens no visvecākajiem dokumentiem, kurš vēl darbojas mūsdienās. Šis politiskais kompromiss glāba Andoru no iespējas tikt izdzēstai no politiskās kartes, ņemot vērā savus varenos kaimiņus.
Galda teniss
Galda teniss jeb pingpongs (šis vārds ir reģistrēta preču zīme) ir viens no populārākajiem sporta veidiem pasaulē, kā arī jaunākais no pasaulē pazīstamākajiem sporta veidiem. Šajā sporta veidā divi vai četri spēlētāji sit vieglu bumbiņu turp un atpakaļ, izmantojot galda tenisa lāpstiņas. Spēle notiek uz cieta galda, ko pārdala tīkls. Spēle tiek uzsākta ar servi.
I'm Breathless
Albuma vēsture
Filmā bija dzirdamas četras dziesmas no šī albuma: "Sooner Or Later", "More", "What Can You Lose?", un "Now I'm Following You", tomēr dziesmu "Now I'm Following You" filmā, atšķirībā no filmas oriģinālmūzikas albuma, izpildīja nevis Madonna, bet gan dziesmas autors Endijs Palei (Andy Paley).
Haralds Vasiļjevs
Spēlētāja karjera
No 1968. līdz 1983. gadam Haralds spēlēja Rīgas "Dinamo" rindās, desmit no sezonām aizvadot PSRS hokeja līgas augstākajā divīzijā. No 1990. līdz 1992. gadam Haralds bija Dortmundes hokeja kluba spēlējošais treneris.
Žemaitijas valdnieku uzskaitījums
Strīdus teritorija starp Lietuvu un Vācu ordeni
Lietuvas dižkunigaišu Butigeida un Vīteņa valdīšanas laikā (ap 1285—1316) Žemaitija kļuva par nepārtrauktas karadarbības zonu starp Vācu ordeni un Lietuvas valsti. Žemaišu karavadoņi centās saglabāt senču ticību un neatkarību no abām pusēm.
Diseldorfa
Kļūšana par Prūsijas provinces pilsētu un industrializācija
Industrializācijas laikā (1830. gadu vidū) Prūsijas provinces pilsēta Diseldorfa piedzīvoja izaugsmi, to sekmēja vairāki faktori: tvaikoņu satiksmes atklāšana pa Reinu, ostas izveide un dzelzceļa satiksmes ierīkošana. 1837. gadā Diseldorfā notika pirmā izstāde. Savukārt 1850. gadā darbību uzsāka pirmās tēraudlietuves un stikla fabrikas. Neskatoties uz to, pilsētā vēl līdz 1870. gadam dominēja tekstilrūpniecība.
Ekonomikas metropoles laiki un Pirmais pasaules karš
1921. gada 8. martā saistībā ar atteikumu maksāt Versaļas miera līgumā noteiktās reparācijas, kuru apjoms sasniedza 269 miljardus marku, Francijas un Beļģijas karaspēka vienības ieņēma Disledorfu un citas Rūras reģiona pilsētas. Vācijas valdībai 1925. gada 1. septembrī pieņemot Deiva plānu, pakāpeniski tika izbeigta Diseldorfas un Rūras reģiona okupācija. 1929. gadā lielākā daļa Diseldorfas lauku rajona teritorijas tika pievienota jaunizveidotajam Diseldorfas-Metmanas lauku rajonam, un Diseldorfas rajona ziemeļi tika pievienoti Dīsburgas un Milheimas pie Rūras pilsētām.
Ģeogrāfija
Diseldorfas panorāma izskatās iespaidīgi, jo pilsētas ainava savijas kopā ar lauku ainavu. Tam par iemeslu kalpo pilsētas atrašanās Reinas upes krastos.
Klimats
Klimatu Diseldorfā būtiski ietekmē Ziemeļjūras tuvums. Rietumu vēji pārsvarā atdzen mitras gaisa masas, rezultātā ziemās parasti ir neliels sniega daudzums, bet vasaras ir vēsas un mitras. Kopumā laiks tomēr ir mainīgs. Vidējā gaisa temperatūra pilsētā ir 10,6 °C un vidējais nokrišņu daudzums gadā sasniedz 800 mm. Diseldorfā un tās apkārtnē ir vienas no maigākajām ziemām Vācijā. Saule pilsētā vidēji gadā spīd 1550 stundas. Maigā klimata dēļ pilsētā brīvā dabā ir iespējams audzēt dažādus eksotiskus augus, piemēram, palmas.
Administratīvais iedalījums
Diseldorfa sastāv no 10 pilsētas rajoniem, kuri sīkāk ir iedalīti 49 pilsētas daļās. Katram pilsētas rajonam ir sava rajona padome, kurā ietilpst 19 locekļi, kuri darbojas padomes priekšsēdētāja pakļautībā. Rajona padomes nodarbojas ar vietēja mēroga jautājumu risināšanu, tās tiek ievēlētas reizi četros gados notiekošajās pašvaldību vēlēšanās.
Ģerbonis
Sākotnēji Diseldorfas ģerbonī bija iekļauts tikai enkurs. Enkurs liecina par pilsētas un tās iedzīvotāju saistību ar Reinu un kuģu satiksmi Reinā. 17. gadsimta beigās paralēli jau esošajam ģerbonim parādījās vēl viens. Jaunizveidotajā ģerbonī bija attēlota bergiešu lauva (Bergischer Löwe), kura savās ķepās tur enkuru. Bergiešu lauva bija kļuvusi par bergiešu hercogu emblēmu. 18. gadsimta vidū arvien izplatītāks kļuva jaunais pilsētas ģerbonis ar lauvu. Ģerbonim 19. un 20. gadsimtā tika radītas daudzas variācijas. 1938. gadā profesors Otto Hups restaurēja ģerboni tā sākotnējā versijā, kuru lieto arī mūsdienās. Ģerbonis ir veidots sudraba plāksnē, uz tā ir attēlota sarkana Bergas hercogu lauva, kurai uz galvas ir zilas krāsas kronis un kura savās ķepās tur zilu enkuru. Pilsētas karogs ir sarkani baltā krāsā, pieskaņots pilsētas ģerbonim.
2002. gadā privātām un biznesa vajadzībām tika izveidots citāds ģerbonis, kuru var lietot bez pilsētas domes atļaujas. Galvenās atšķirības ir saistītas ar krāsām: ģerbonis iekrāsots divās krāsās — sarkanā un baltā, sudrabains kronis un melns enkurs.
Pulkvedis
Latvijas armijā un policijā
Latvijas Nacionālajos bruņotajos spēkos pulkveža virsnieka dienesta pakāpe tiek piešķirta pulkvežleitnantam pēc vecākā štāba virsnieka kursa vai cita tam pielīdzināta kursa pabeigšanas un piecu gadu nodienēšanas pulkvežleitnanta pakāpē. Arī amatpersonām, kurām ir speciālās dienesta pakāpes, piemēram, Latvijas Valsts policijā un citviet, ir pulkveža speciālā dienesta pakāpi, kuru var iegūt pēc piecu gadu nodienēšanas pulkvežleitnanta speciālajā dienesta pakāpē, ja ir atbilstoša izglītība.
GDL
GDL (en — 'ģeometriskā apraksta valoda') ir programmēšanas valoda ArchiCAD bibliotēkas objektiem. GSM ir šo objektu formāts.
Ēriks Prīdss
Citi projekti
Līdz šim brīdim Prīdss ir uzstājies tikai Eiropā, jo viņš nevar pārvarēt bailes no lidošanas. Singls "Proper Education" 2008. gadā tika nominēts Grammy kā labākais remiksētais ieraksts.
Trojas zirgs (datorika)
Dažādi Trojas zirgi darbojas atšķirīgi. Tie var izsaukt uznirstošos logus, dzēst vai izmainīt datnes, zagt informāciju, atļaut piekļuvi citām kaitīgajām programmām. Atšķirībā no datorvīrusiem un "tārpiem", Trojas zirgi neinficē citas datnes un sevi nepavairo.
Kālezers
Kālezers (arī Kāla ezers, Vesetas ezers) ir ezers Madonas novada Vestienas pagastā.
Vakajamas prefektūra
Prefektūras kopejā platība ir 4 725,67 km² un tā sīkāk sastāv no 6 rajoniem, 30 pašvaldībām un 9 pilsētām. Pēc 2017. gada datiem prefektūrā dzīvo 944 320 iedzīvotāji. Tā ir trīsdesmitā lielākā prefektūra pēc platības un četrdesmitā lielākā pēc iedzīvotāju skaita. Kopš 1996. gada iedzīvotāju skaits prefektūrā katru gadu samazinās un kopš 2010. gada tā ir vienīgā prefektūra Kansai reģionā, kurā iedzīvotāju skaits ir zem viena miljona.
1953. gadā pēc ilgstošām lietusgāzēm, prefektūrā pārplūda upes un notika zemes nogruvumi, kas rezultējās plūdos. Pēc oficiālās informācijas, plūdos gāja bojā 1 015 cilvēki, 5 709 cilvēki tika ievvainoti un vairāk kā 7 115 mājas tika iznīcinātas.
Renē Dekarts
Dzīve
Dekarts ir dzimis, iespējams, Lahajas ciemā, Tūras novadā, Rietumfrancijā (Tūras novada galvaspilsētas Turēnas iedzīvotāji arī uzskata savu pilsētu par viņa dzimto vietu). Vēlāk Lahaja viņam par godu tika pārsaukta par Dekartu - Descartes (gandrīz vai ikkatrā Francijas pilsētā ir Dekarta iela, bet Sorbonas universitātē Dekarta pētniecības centrs). Tēvs bija jurists, māte nāca no turīgas buržuā ģimenes.
Tanels Padars
2001. gadā Padars kopā ar puišu grupu 2XL un Deivu Bentonu, Eirovīzijas iesācējiem, startēja tā gada Eirovīzijā, kur arī uzvarēja ar dziesmu "Everybody".
Osmaņu impērijas karogi
Karoga lietošanu vēsturē apliecina neskaitāmas impērijas beigu gadu fotogrāfijas. Vairākos rakstu avotos atrodamas atsauces, ka šo karogu saukuši par „Mēness zvaigzne” (turku valodā: Ay Yıldız).
Japānas zebiekste
Izskats un īpašības
Japānas zebiekstei zem astes ir smakas sekrēta dziedzeri. Briesmu gadījumā tā ienaidnieku cenšas aizbaidīt ar smaku. Par spīti savam smakas ierocim, zebiekstes ir tīrīgi dzīvnieki un migas tuvumā iekārto speciālu vietu tualetei.
JFC Skonto
Iegūtās vietas Latvijas čempionātā
* Neskaitot Virslīgas klubu otrās komandas, kuras 1. līgas čempionātā startēja ārpus konkurences.
Aizkraukle (stacija)
Aizkraukle ir dzelzceļa stacija netālu no Aizkraukles. Aizkraukles stacijā pietur dīzeļvilcieni, kas kursē pa Rīgas—Krustpils dzelzceļa līniju (Rīga—Krustpils, Rīga—Zilupe, Rīga—Rēzekne II, Rīga—Daugavpils, Rīga—Madona, Rīga—Gulbene), kā arī te ir elektrovilcienu Rīga—Aizkraukle galapunkts. Stacijas kods 10390 (pēc PSRS klasifikācijas). Aizkraukle ir E biļešu zonas gala stacija.
Simanes prefektūra
Simanes prefektūra (島根県) ir Japānas prefektūra, kas atrodas Čjūgoku reģionā, Honsju salā. Simanes prefektūras administratīvais centrs ir Macue. Tā ir otrā mazāk apdzīvotā prefektūra Japānā pēc austrumos esošās Totori prefektūras. Prefektūra ir iegarenas formas, kas stiepjas no valsts austrumiem rietumu virzienā, ar Čjūgoku kalniem dienvidos un Japāņu jūru ziemeļos. Lielākā daļa pilsētu ir izvietojušās gar Japāņu jūras krastu. Idzumo pilsētā atrodas Idzumo Taisa, kas ir viena no Japānas vecākajām sintoisma svētnīcām.
Pie prefektūras pieskaitāma arī neliela salu grupa Japāņu jūrā — Oki Salas. Tāpat pie prefektūras arī skaitās Liankūra salas, par kurām kopš Otrā pasaules kara notiek strīds starp Dienvidkoreju (pašreiz pārvalda) un Japānu.
Mioma
Miomu veidi
Mioma attīstās gan no gludās muskulatūras (leiomioma), gan no šķērssvītru muskulatūras (rabdomioma).
Nensija Pelosi
Kopš 2019. gada ir pašreizējā ASV Pārstāvju palātas spīkere. Laikā no 2007. līdz 2011. gadam bija 60. Pārstāvju palātas spīkere, tādējādi viņa ir visu laiku augstākajā rangā bijusī politiķe ASV vēsturē. No 2011. līdz 2019. gadam bijusi ASV Pārstāvju palātas opozīcijas līdere.
Kardisas miera līgums
Krievija atstāja kara laikā ieņemtās Vidzemes un Igaunijas austrumu daļas un tika atjaunota 1617. gada Stolbovas miera līgumā noteiktā Krievijas-Zviedrijas robeža.
Līguma saturs
Bija jāveic gūstekņu apmaiņa un jāizdod pārbēdzēji. Robežstrīdu risināšanai jāveido komisija no abu valstu pārstāvjiem, kas ierodas strīdus vietā.
Vajda
Vajda var būt:
Maikls Ouens
Sasniegumi
Manchester United
Rīgas ASK (1953—1991)
1958. gada 20. jūnijā Rīgas ASK kļuva par pirmajiem Eiropas čempionvienību kausa ieguvējiem, Sofijā otrajā finālspēlē pieveicot "Akademik" ar 84-71 (pirmās spēles rezultāts bija 86-81). Šīs spēles rezultatīvākie ASK spēlētāji bija Maigonis Valdmanis (15 punkti), Valdis Muižnieks (15), Jānis Krūmiņš (12).
Ikšķiles vidusskola
Vēsture
Ikšķiles skolas pirmsākumi ir meklējami 1864. gadā, kad Ikšķiles pašvaldības vadībā starp Daugavas upi un šoseju Rīga - Daugavpils tika ierīkota pirmā pagasta skola. Tagad šīs skolas ēka ir nosaukta par Zemturiem. Ikšķilei attīstoties, pēc aptuveni simts gadiem tika nolemts, ka jāceļ jauna skola. Skolas celtniecība norisinājās pavisam netālu no Ikšķiles centra un nu jau pie jaunās šosejas Rīga - Daugavpils (A6). Ogres rajona Ikšķiles skola tika atklāta 1966. gadā. Ikšķiles attīstība un izaugsme neapstājās uz vietas, tādēļ pie esošās Ikšķiles skolas tika piebūvētas vēl papildu telpas, kas ļāva izveidot arī vidusskolu. No 1989. līdz 1990. gadam notika skolas pārbūve un 1990. gadā tā nosaukta par Ikšķiles vidusskolu.
64 biti
Kritika
Neskatoties uz 64 bitu procesoru izplatības lielo līmeni, tā iespējas aizvien netiek pietiekami efektīvi izmantotas. Tas no vienas puses ir saistīts ar procesora instrukciju kopumā pieejamo 32 bitu arhitektūras emulāciju, kas ļauj darbināt gandrīz visas 32 bitu programmas, no otras puses, ar to, ka programmatūras izstrādātāji nav ieinteresēti izdarīt lielus finansiālus ieguldījumus, programmu pārveidē, kā ieguvums ir visai apšaubāms no biznesa viedokļa.
.cd
.cd ir augšējā līmeņa domēns, kura paredzētais pielietojums ir saistībā ar Kongo Demokrātisko Republiku. Tas tika izveidots 1997. gadā, aizstājot Zairas augšējā līmeņa domēnu .zr, kas pilnībā tika likvidēts 2001. gadā. Izņemot rezervētos nosaukumus .com.cd, .net.cd, .org.cd un citus līdzīgus, ikviens par samaksu var reģistrēt domēnu .cd. To bieži reģistrēt saistībā ar kompaktdiskiem (CD).
Džordžs Džervins
Džordžs Džervins (en; dzimis Detroitā, ASV) ir bijušais amerikāņu basketbolists, spēlē uzbrūkošā aizsarga pozīcijā. Savu profesionāļa karjeru ir aizvadījis NBA, kur spēlējis Sanantonio "Spurs" (1974—1985) un Čikāgas "Bulls" (1985—1986) sastāvos. 1974. gada NBA draftā viņu izraudzījās ar 40. kārtas numuru 3. kārtā. Savu karjeru beidza vidēji gūdams 26,2 punktus spēlē. Džervins savas aiziešanas brīdī bija otrs labākais bloķētājs starp visiem NBA aizsargiem. 1996. gadā ticis uzņemts Basketbola slavas zālē. 1996. gadā tika nosaukts par vienu no 50 izcilākajiem NBA spēlētājiem visā līgas vēsturē.
Aļaksandrs Lukašenka
Valsts prezidenta amatā
2022. gadā no Baltkrievijas teritorijas ar Lukašenkas piekrišanu tika veikts Krievijas ziemeļu grupējuma iebrukums Ukrainā, pēc kā ES nolēma pastiprināt jau esošās sankcijas pret Baltkrieviju. Dažas dienas vēlāk Baltkrievijas karaspēks pārgāja Ukrainas robežu, pretēji tam, ka Lukašenka paziņoja, ka neiesaistīsies šajā konfliktā.
Juris Opuļskis
2009. gada Mārupes novada domes vēlēšanās viņš tika ievēlēts no partijas Demokrāti.lv saraksta.
Spēlētāja karjera
Latvijas hokeja izlases sastāvā Opuļskis spēlējis sešos Pasaules čempionātos, no kuriem pēdējos trīs, Latvijai spēlējot augstākajā divīzijā. Savus vienīgos divus vārtus izlases sastāvā A divīzijas pasaules čempionātos guva 2000. gada pasaules čempionāta uzvarā par Baltkrieviju.
Okazionālisms
Okazionālisms ir jaunvārds, kas darināts galvenokārt stilistisku funkciju īstenošanai konkrētā literārā tekstā vai konkrētā runas situācijā, nereti pārkāpjot spēkā esošās vārddarināšanas normas. Okazionālisms parasti ir tikai viena autora lietots un nekļūst par valodas leksiskās sistēmas sastāvdaļu.
Kuņģis
Kuņģis ir lielākajai daļai dzīvnieku un visiem mugurkaulniekiem. Atgremotājiem ir sarežģītākas uzbūves kuņģis ar vairākiem nodalījumiem.
Novietojums un izmēri
Kuņģis atrodas vēdera dobuma augšējā apvidū frontālā plaknē. Lielākā daļa kuņģa (apm. ¾) atrodas vēdera dobuma augšējā daļā, kreisajā pusē tūlīt zem diafragmas, un tikai neliela daļa (¼) — pa labi no ķermeņa viduslīnijas. Kuņģa mugurējā virsma saskaras ar aizkuņģa dziedzeri, liesu, šķērszarnu, kreiso nieri un kreiso virsnieri, bet priekšējā virsma — ar diafragmu, aknu kreiso daivu un vēdera dobuma priekšējo sienu. Kuņģa lielums stipri atšķirās gan individuāli, gan atkarībā no kuņģa piepildījuma pakāpes. Izstiepta kuņģa garums pieaugušam cilvēkam vidēji ir 20—25 cm, bet tilpums — apm. 3 l (svārstības 1,5—4 l). Kuņģa lielumu nosaka uzņemamās barības, it sevišķi šķidruma daudzums vienā ēdienreizē. Cilvēkiem, kas ēd reti, bet daudz, kuņģa tilpums ir lielāks nekā tiem, kas ēd bieži, bet mazās devās.
Muskuļkārta
Muskuļkārta ir veidota no gludās muskulatūras, kas izvietota 3 slāņos. iekšējo slāni veido slīpas šķiedras (fibrae obliquae), kuras izstaro kuņģa priekšējā un mugurējā sienā. Vidējais slānis ir cirkulārs (stratum cirkularae), kuru veido cirkulāras šķiedras. Pie kuņģa izejas atveres tās sabiezinās un veido vārtnieka sfinkteru (m. sphincter pylori). Ārējais slānis (stratum longitudinale) ir garenisks un labāk izteikts pie lokiem. Starp ārējo un vidējo slāni atrodas Auerbaha nervu pinums, kas nodrošina kuņģa peristaltiku un barības sajaukšanos.
Kuņģa šūnas
Kuņģa dobumu izklāj gļotāda, kurā atrodas dažādi šūnu veidi ar sev raksturīgām funkcijām.
Parietālās šūnas
Parietālās jeb klājšūnas veido kuņģa sālsskābi. Tās ražo arī iekšējo faktoru, kas nodrošina kobalamīna jeb B12 vitamīna absorbciju. Klājšūnas atrodas kuņģa fundus un korpusa daļās. Tām ir īpašs enzīms H+/K+ ATPāze, kas transportē H+ kuņģa dobuma virzienā, tādējādi padarot skābāku vidi. Sālsskābes veidošanos ierosina acetilholīns, histamīns, gastrīns, sekretīns, barība, bet nomāc vielas, kas bloķē parietālo šūnu H2 receptorus.
Kuņģa stadija
Kuņģa jeb neirohumorālo stadiju ierosina kuņģī esošā barība. Sieniņas iestiepuma un dažādu barības kairinātāju rezultātā izdalās kuņģa sekrēti. Atšķirībā no cefāliskās stadijas izdalās ar sālsskābi bagāta kuņģa sula.
Sālsskābes sekrēcija
HCl veidošanās klājšūnās triju ķīmisku vielu piesaistīšanās rezultātā. Viens aģents izraisa nepilnīgu HCl sekrēciju, visi izraisa intensīvu sālsskābes izdalīšanos. No parasimpātiskajiem nervgaļiem izdalās acetilholīns un piesaistās M3 holinoreceptoram. Gastrīns, kuru sekretē G šūnas, piesaistās pie gastrīna receptora, savukārt, histamīns, piesaistās H2 receptoriem, (piesaistoties H3 receptoriem sekrēcija tiek nomākta).
Absorbcija
Lai gan vielu absorbcija ir galvenokārt tievo zarnu funkcija, atsevišķas vielas uzsūcas arī caur kuņģa gļotādu. Piemēram:
Pretviļņa lampa
Pretviļņa lampas darbības princips
Pretviļņa lampā augstfrekvences elektromagnētisko svārstību ģenerēšana un pastiprināšana notiek, elektromagnētiskajam vilnim, kas pārvietojas pa spirāli (skrejvilnim), mijiedarbojoties ar elektronu kūli, tāpat kā skrejviļņa lampā.
Kagavas prefektūra
Kagavas prefektūra ir viena no Japānas prefektūrām. Tā atrodas Sikoku salā un robežojas ar Ehimes prefektūru rietumos, Tokusimas prefektūru dienvidos un Japānas iekšējo jūru ziemeļos un austrumos. Kagavas prefektūra kopš 20. gs 90. gadiem ir mazākā Japānas prefektūra, pēc laukuma.
Dzelzs-ūdeņraža bareters
Bareters ir elektroierīce, kas paredzēta elektriskās strāvas stabilizēšanai (tās stipruma automātiskai regulēšanai). Bareters pēc būtības ir nelineārs rezistors.
Zebrus ezers
Iekļauts Zebrus un Svētes ezera dabas liegumā, tiek aizsargāts no 1957. gada. Netālu dienvidos, tai pašā ieplakā, atrodas Svētes ezers, ko nošķir 0,5 km platais Svētes purvs. Senāk abi ezeri bija apvienoti. Vietām ezera krasti stāvi, paceļas pat 30 metrus virs ezera līmeņa (Ezerlūku pilskalns). Gultne dūņaina, vietām pat 8 metrus biezs sapropeļa slānis. Eitrofs. Izteka regulēta, ūdens līmenis pazemināts.
Aleksandrs fon Keizerlings
Dzīvesgājums
Viņa mazdēls Hermanis fon Keizerlings (1880—1946) bija ievērojams filosofs, kas savās atmiņās par vectēvu rakstīja: "Kādā dienā, staigādams ar bērniem pa mežu, mans vectēvs uzdūrās milzīgam, dīvainam akmenim un, it kā kāda iekšēja spēka vadīts, teica: „Šeit lai reiz mūs visus apbedī!” [..] Neviens man nespēj nolaupīt atmiņas. Es tāpat zinu savu izcelšanās vietu. Šodien ne mazāk kā jebkad agrāk es piederu savai dzimtenei, cik nu ikvienam ceļiniekam zemes virsū var būt šī mājas sajūta, un tāpēc ka es esmu baltietis, ne valsts vācietis, es spēju darīt to, ko daru.”
Etāns
Vēsture
Etānu pirmo reizi ieguva Maikls Faradejs 1834. gadā, elektrolizējot kālija acetāta šķīdumu. Viņš reakcijā radušos ogļūdeņradi uzskatīja par metānu un nepētīja to tālāk. Laika periodā no 1847. līdz 1849. gadam, cenšoties attaisnot radikāļu teoriju organiskajā ķīmijā, Hermans Kolbe un Eduards Franklands ieguva etānu, reducējot propionitrilu (etilcianīdu) un etiljodīdu ar metālisku kāliju, kā arī pēc Faradeja metodes elektrolizējot acetāta ūdens šķīdumu. Tomēr viņi šo reakciju produktu nosauca par metilradikāli, nevis metilgrupas dimēru — etānu. Šo kļūdu laboja Karls Šorlemmers 1864. gadā, pierādot, ka visās veiktajās reakcijās rodas etāns.
Alžīrija
Ģeogrāfija
Alžīrija ir valsts Ziemeļāfrikā. Tā robežojas ar Maroku un Tunisiju ziemeļaustrumos, ar Lībiju austrumos, ar Nigēru dienvidaustrumos, ar Mali un Mauritāniju dienvidrietumos un dažus kilometrus ar Rietumsahāru rietumos. Ziemeļos to apskalo Vidusjūra. Tai ir 1 620 km gara krasta līnija gar Vidusjūru. Tās platība 2 381 741 km². Tā pēc platības ir 10. lielākā valsts pasaulē un lielākā valsts Āfrikā. Pirms Dienvidsudānas atdalīšanās no Sudānas, tā bija otra lielākā valsts Āfrikā.
Saimniecība
Valsts saimniecībā galvenā nozare ir naftas un dabasgāzes ieguve un pārstrāde. Alžīrijā atrodas vienas no lielākajām naftas iegulām Āfrikā un piektie lielākie dabasgāzes krājumi pasaulē. Pēdējā laikā Alžīrijas attīstību traucē augstās pārtikas cenas, vairāk nekā 30% liels bezdarbs, kā arī teroristu un militāru grupējumu izraisīti nemieri.
Politika
Alžīrijā kopš konstitūcijas pieņemšanas 1976. gadā daudzas reizes ir notikusi varas maiņa. Alžīrija ir republika. Parlaments sastāv no 389 locekļiem, kuri ir ievēlēti uz 5 gadiem, un tautas padomes ar 96 netieši ievēlētajiem un 48 locekļiem, kurus iecēlis prezidents. Izpildvaru vada prezidents, kurš parasti tiek ievēlēts uz pieciem gadiem. Ministru prezidentu ieceļ Valsts prezidents. Divpalātu parlaments sastāv no 380 asamblejas locekļiem un 144 padomes locekļiem. Alžīrijas tiesiskā sistēma ir balstīta uz Francijas un islāma likumiem.
Rīgas Svētā Jēkaba katedrāle
Polijas-Lietuvas, Zviedrijas un Krievijas pakļautības laikā
1582. gada 7. aprīlī Rīgu pakļāvušais Žečpospolitas karalis Stefans Batorijs (1533.—1586.) sv. Jēkaba baznīcu līdz ar daudziem citiem īpašumiem atdeva atpakaļ Romas katoliskajai Baznīcai un drīz pēc tam ēkā sāka saimniekot jezuīti. Latviešu luterāņu draudzei ierādīja bijušo dominikāņu baznīcu — sv. Jāņa baznīcu, — kas reformācijas laikā bija pārvērsta par noliktavu. Šajā laikā tika nodibināta viena no vecākajām Rīgas skolām — Jēkaba skola. Šeit jezuīti izdeva pirmās grāmatas latviešu valodā (pirmā iespiestā grāmata latviešu valodā, kas ir saglabājusies, ir "Katoļu katehisms", izdota 1585. gadā Viļņā — jezuītu tēva Erdmaņa Tolgsdorfa tulkojums no Sv. Pētera Kanīzija "Catehismus Catholicorum"). Cēsu bīskaps Oto Šenkings sāka rūpēties par latviešu valodas apgūšanu garīdznieku un muižnieku aprindās.
Šajā mācību iestādē kā pedagogs strādājis ievērojamais Baltijas novadpētnieks Johans Kristofs Broce (Brotze; 1742.-1823). 1763. gadā iebūvētas meistara Heinriha Andreasa Konciusa baroka laikmeta ērģeles. Tās bija 34 reģistru lielas, ar tā laika raksturīgo, iespaidīgo, krāšņo dispozīciju. Ērģelēm bija divi manuāli C,D,Ds-c³ un pedālis C,D,Ds-d¹, mehāniskās traktūras tipa. Līdz mūsdienām ir saglabājies tikai H.A.Konciusa prospekts. Otrs šāds prospekta šedevrs atrodas Liepājas Sv.Trīsvienības katedrālē, kurš, laika gaitā, ir arī paplašināts. Bet pats Konciusa būvētais instruments līdz mūsdienām nav saglabājies. Tā vietā 1913. gadā ērģeļbūvētājs Emīls Martins uzbūvēja savu lielāko instrumentu, patiesi šedevru, Latvijā, atstājot H.A.Konciusa prospektu, visā savā krāšņumā, priekšplānā. Ērģelēm ir 37 reģistri, divi manuāli C-g³ un pedālis C-f¹, pneimatiskas traktūras tipa. Dispozīciju kopumā var raksturot kā tipiski romantisku, etalonu tā laika ērģeļbūves tradīcijām, koncertisku, ar ārkārtīgi daudz dažādām krāsām, tembriem, to kombinācijas iespējām un palīgierīcēm, kā piemēram oktāvas dublēšana-Superoctav vai Suboctav, gatavās kombinācijas, divas brīvās kombinācijas, švelleris II manuālim, valce, utt. E. Martins ērģelēm metāla stabules pasūtīja no A.Laukuff firmas (firma strādā vēl līdz pat šai dienai), toties koka stabules, lielāko tiesu, veidoja pats.
1736. gada septembrī Sv. Jēkaba baznīcā sprediķojis brāļu draudžu jeb hernhūtiešu kustības dibinātājs grāfs Nikolaus Ludvigs fon Cincendorfs. 1814. gadā zviedru draudze beidza pastāvēt, bet 1825. gadā nodibinājās igauņu draudze (kuru 1918. gadā pārvietoja uz agrāko pareizticīgo Sv. Pētera un Pāvila baznīcu Citadelē).
Āgenskalna sākumskola
Izglītības programmas
== Skolēnu skaita izmaiņas ==
Pāvels Mihadjuks
Pāvels Mihadjuks (dzimis ) ir bijušais Latvijas futbola aizsargs.
Džordžs Grenvils
Bija precējies ar politiķa meitu un viņiem bija septiņi bērni, no kuriem vairāki kļuva par politiķiem vai apprecēja politiķus, bet dēls Viljams Grenvils pats 1806. gadā kļuva par premjerministru.
Pāvels Mihadjuks
2009. gada 12. augustā debitējis Latvijas izlases sastāvā draudzības spēlē pret Bulgāriju, kopā Latvijas izlasē aizvadījis 16 spēles un guvis 1 vārtus.
Lemma (leksikogrāfija)
Atšķirīgas lemmas formas radniecīgās valodās
Lībiešu lemmas forma (supīns) — igauņu lemmas forma:
Zibens
Lodveida zibens
Par lodveida zibeni sauc spīdošu, lodveida formas 10—100 centimetru diametra veidojumu, kas pastāv no dažiem desmitiem sekunžu, līdz pāris minūtēm. Lodveida zibens pārvietojas samērā lēni, lēcienveidīgi, iekšējās skaņas pavadībā un pazūd vai nu nemanot, vai ar spēcīgu sprādzienu. Negaisa mākoņos lodveida zibens novērots līdz simts reižu biežāk nekā zemes tuvumā. Dzīvojamās ēkās lodveida zibens var iekļūt pa atvērtu logu, elektriskajiem un telefona vadiem, kā arī caur dūmvadiem.
Elektrolīze
Kausējumu elektrolīze
Pie katoda veidojas metāliskais nātrijs:
Ūdens šķīdumu elektrolīze
Savukārt pie anoda(+) izdalās skābeklis un vide kļūst skāba:
Tā kā vide ir neitrāla un H+ jonu ir maz, tad, neskatoties uz tabulu, reducējas hroma joni, kuru koncentrācija ir liela.
Faradeja likumi elektrolīzei
Tātad koeficients (elektroķīmiskais ekvivalents).
Elektrolīzes izmantošana
Ar elektrolīzes palīdzību iegūst dažādas vienkāršas vielas: un saliktas vielas: Izmantojot elektrolīzi, metālus pārklāj ar citiem metāliem — iegūst pārklājumus, kas atstaro gaismu, uzlabo izskatu, nodrošina siltumizturību, aizsargā pret dilšanu, koroziju.
Rīgas Politehniskais institūts (1896—1918)
1958. gadā LPSR laikā no Latvijas Valsts Universitātes atdalīja tehniskās fakultātes un atjaunoja Rīgas Politehnisko institūtu (1958—1990), kas 1990. gadā tika pārdēvēts par Rīgas Tehnisko universitāti.
Kumamoto prefektūra
Kumamoto prefektūra ir viena no Japānas prefektūrām. Tā robežojas ar Fukuokas prefektūru ziemeļos, Oitas prefektūru ziemeļaustrumos, Mijadzaki prefektūru austrumos, Kagosimas prefektūru dienvidos un Kluso okeānu rietumos.
Aizsardzības ekonomika
Aizsardzības pieprasījums
Visi aizsardzības ekonomikā pieņemtie lēmumi un valdības aizsardzības politika veido aizsardzības pieprasījumu, kas ir aizsardzības ekonomikas pamatelements. Jebkuras valsts ekonomikā pastāv resursu pārdales problēma, kuru ilustrē lielgabalu un sviesta modelis (angliski Guns versus Butter model). Saskaņā ar šo modeli tautsaimniecībā ar ierobežotiem resursiem parādās dilemma: pārdalīt vairāk resursu lielgabaliem (aizsardzībai un drošībai) vai sviestam (labklājībai un attīstībai). Abi šie virzieni ir vienādi svarīgi iedzīvotāju labsajūtai.
Aizsardzības ekonomikas procesu valstiskā regulējuma metodes
No valsts puses izšķir divus aizsardzības ekonomikas regulēšanas mehānismus: administratīvā un ekonomiskā regulēšana.
Galaprodukta princips
a) ekipējuma un militārā personāla (darba un kapitāla) ieguldījums aizsardzības ekonomikas galaprodukta veidošanā;
b) izejmateriālu izmaiņu (palielināšanās vai samazināšanās) ietekme uz galaproduktu.
Jānis Miņins
J. Miņins ir pievērsies arī politikai, ir bijis Kuldīgas domes deputāts (no Tautas partijas), kandidējis Saeimas vēlēšanās.
Darbība politikā
2005. gada pašvaldību vēlēšanās J. Miņins tika ievēlēts par Kuldīgas pilsētas domes deputātu no Tautas partijas saraksta. 2009. gada Kuldīgas novada domes vēlēšanas vēlreiz kandidēja no TP saraksta, taču šoreiz netika ievēlēts. 2010. gadā notikušajās 10. Saeimas vēlēšanās kandidēja Kurzemes vēlēšanu apgabalā ar 12. numuru no apvienības "Par Labu Latviju!", kuras sastāvā ietilpa arī Tautas partija, bet netika ievēlēts.
Mikroekonomika
Mikroekonomikas uzmanības lokā ir šādu galveno jautājumu noskaidrošana:
Team Lotus
Deviņdesmitie gadi (komandas beigas)
Deviņdesmitajos gados komandas nosaukums jau bija sastopams rezultātu lejasgalā. 1994. gadā komanda aizvadīja savu pēdējo sezonu, pirms apvienojās ar Pacific Racing, komandu, kura gadu vēlāk bankrotēja.
Cianāti
Cianāti ir ciānskābes sāļi. Cianāta jons satur skābekli, oglekli un slāpekli tieši šādā secībā (-OCN). Organiskie cianāti ir ciānskābes esteri. Cianāta grupa ir viena no organisko savienojumu funkcionālajām grupām. Cianāti ir relatīvi stabili (salīdzinot ar fulminātiem) un maztoksiski (salīdzinot ar cianīdiem). Cianīdu atindēšana bieži vien ir cianīdu oksidēšana par cianātiem ar kālija permanganātu.
Pabjaņices apriņķis
Pabjaņices apriņķis ir apriņķis Polijā, Lodzas vojevodistes centrālajā daļā. Robežojas ar Lodzas vojevodistes Zgežas, Austrumlodzas, Pjotrkovas, Belhatovas, Laskas un Podembices apriņķiem, kā arī Lodzu.
Balets
Balets Latvijā
1935. gadā LNO iestudēts pirmais latviešu oriģinālbalets Jāņa Mediņa "Mīlas uzvara"
1932. gadā tika dibināta LNO baletskola, kas 1948. gadā pārtapa par Rīgas Horeogrāfijas vidusskolu. Tās direktora amatā bijuši Lembergs, Tamāra Vītiņa un Haralds Ritenbergs.
Kurts Ceiclers
Biogrāfija
1939. gada septembrī, kad sākās Otrais pasaules karš, iecelts par 14. armijas XXII korpusa štāba priekšnieku. Piedalījies Polijas kampaņā. Nākamā gada martā iecelts par Tanku grupas A, kuru komandēja Evalds fon Kleists, štāba priekšnieku. Ar šo vienību piedalās iebrukumā Francijā. Vēlāk Kleista pakļautībā Ceiclers piedalās arī iebrukumos Dienvidslāvijā, Grieķijā un 1941. gada vasarā Padomju Savienībā. 1941. gada 18. maijā apbalvots ar Dzelzs krusta Bruņinieka krustu. 1942. gadā dienējis Francijā kā Armijas grupas D štāba priekšnieks.
Symptoms + Cures
Symptoms + Cures ir kanādiešu hārdkora grupas Comeback Kid ceturtais studijas albums, kas tika izdots sadarbībā ar ierakstu kompāniju Distort Entertainment.
Jēkabpils novads (2009—2021)
Jēkabpils novads bija pašvaldība Sēlijā. Novads izveidots 2009. gadā, apvienojoties bijušā Jēkabpils rajona Ābeļu, Dignājas, Dunavas, Kalna, Leimaņu, Rubenes un Zasas pagastiem. Robežojās ar Jēkabpils pilsētu, kā arī Salas, Viesītes, Aknīstes, Ilūkstes un pa Daugavu ar Daugavpils, Līvānu un Krustpils novadiem. Novada administrācija atradās Rīgas ielā 150a Jēkabpilī (neietilpa novadā).
Belhatovas apriņķis
Belhatovas apriņķī atrodas Belhatovas elektrostacija.
Sanktpēterburgas Valsts universitāte
Universitātē studē vairāk kā 32 tūkstoši studentu 323 profesijās. 21 fakultātēs, kurās kopumā ietilpst 289 katedras, pasniedz kursus vairāk kā 6 000 pasniedzēju. Tiek izdoti vairāki akadēmiskie izdevumi. Sanktpēterburgas Valsts universitātes rektors ir profesors Nikolajs Kropačevs. Universitāte ir slavena ar daudziem pasaulē pazīstamiem absolventiem, piemēram, Krievijas prezidenti Vladimirs Putins un Dmitrijs Medvedevs ir šīs universitātes Juridiskās fakultātes absolventi. Pēc Times Higher Education-QS World University Rankings augstskolu topa Sanktpēterburgas Valsts universitāte ieņem 168 vietu pasaulē.
Sausdeguna pērtiķi
Īpašības
Gandrīz visiem sausdeguna pērtiķiem, izņemot tarsijus, ir vienkārša vienkameras dzemde, bet tarsijiem tāpat kā slapjdeguna pērtiķiem ir ragveida dzemde. Visiem parasti piedzimst 1 mazulis, lai gan reizēm dzimst dvīņi un vairāk mazuļu. Mazuļi piedzimst lielāki kā slapjdeguna pērtiķu mazuļi, bet ir ilgāk atkarīgi no mātes kā puspērtiķu mazuļi.
Brūnais lācis
Brūnais lācis un citi plēsēji
Visbiežāk medījums tiek atņemts vilkiem. Gan vilki, gan brūnie lāči medī viens otra mazuļus. Pieaugušam brūnajam lācim dabā neuzbrūk gandrīz neviens cits plēsējs kā tikai cits brūnais lācis, tomēr Krievijā ziemas miega laikā, kamēr lācis guļ migā, tos mēdz nomedīt Sibīrijas tīģeris. Neskatoties uz to, Sibīrijā uzmodināts no ziemas miega, brūnais lācis bieži seko tīģerim, lai atņemtu tā medījumu, jo esot nomodā, tam briesmas no tīģeriem nedraud. Pēdējā laikā zinātnieki ir fiksējuši brūnā lāča un polārlāča konfliktu skaita pieaugumu, jo sakarā ar globālo sasilšanu brūnie lāči migrē arvien vairāk uz ziemeļiem. Šajos konfliktos parasti uzvar brūnais lācis, un arvien biežāk brūno lāču migās var atrast polārlāču mazuļu kaulus. Lāči mēdz atņemt medījumu arī pumām. Tās ir veiklākas mednieces, bet tām pietrūkst spēka, lai aizstāvētu savu medījumu pret lāčiem.
Mazsunākstes ezers
Mazsunākstes ezers ir ezers Aizkraukles novada Sunākstes pagastā. Krasti zemi, dibens — dūņains. Vidējais dziļums ir 1,7 metri, bet maksimālais dziļums - 2,9 metri. Dienvidrietumu galā iztek Sunīte uz Viesīti. Ezerā mīt līdakas, līņi, asari, karūsas. Gar austrumu krastu iet autoceļš V956, pie kura izvietojies Mazsunākstes ciems.
Māķāša katedrāle
Zināma teika par kraukli, kas atdeva karalim Māķāšam zelta gredzenu, kurš nesa veiksmi.
Jaunievedums
Jaunievedumu nozīme ekonomiskajā attīstībā
Inovatīva attīstība nozīmē lielākas iespējas pārstrukturizēt ekonomiku, arvien palielinot jaunu zināšanu un atklājumu absorbciju valsts ekonomikā, tādējādi palielinot ražīgumu, ieviešot tirgū pieprasītus un jaunus produktus un pakalpojumus un darbības metodes. Novatoriska attīstība pasaulē tiek balstīta uz inovācijas pamata pīlāru — uzņēmējdarbības, izglītības un zinātnes (pētniecības), likumdošanas (valsts politikas) un finanšu sistēmas savstarpējās mijiedarbības, kas bieži tiek apzīmēta kā Nacionālā Inovācijas Sistēma.
Jaunievedumu iedalījums
Pēc novatoriskās ietekmes līmeņa uz sabiedriskās dzīves dažādām jomām, tajā skaitā arī ekonomisko, inovācijas var iedalīt šādi. J. Šumpēters visus jauninājumus iedalīja divās grupās: Tālākajos pētījumos G. Mens precizēja šo klasifikāciju, papildinot to. Viņš piedāvāja šādu inovāciju klasifikāciju:
Tehnoloģiskās un netehnoloģiskās bāzes
Tehnoloģiskās bāzes inovācijas ir inovācijas, kas veido jaunas nozares un jaunus tirgus. Savukārt, netehnoloģiskās bāzes inovācijas ir saistītas ar izmaiņām kultūrā, pārvaldē un sabiedriskos pakalpojumos. Bāzes inovācijas parasti parādās tajā periodā, kad esošās tehnoloģiskās sistēmas ir izsmēlušas savas pilnveidošanas iespējas un ir nepieciešams pāriet uz jaunu tehnoloģisku sistēmu.
Dučo di Buoninseņa
Dučo di Buoninseņa (Duccio di Buoninsegna, dzimis ap 1255.-1260. gadu Sjēnā, miris ap 1318.-1319. gadu Sjēnā) bija viduslaiku itāliešu mākslinieks, sava laika nozīmīgākais Sjēnas gleznotājs, Sjēnas skolas iedibinātājs. Dučo bija liela nozīme Eiropas glezniecības (it īpaši internacionālās gotikas) attīstībā; no viņa ietekmējušies Simone Martīni, Ambrodžo un Pjetro Lorenceti. Dučo būtiski ietekmējies no Čimabues. Starp nozīmīgākajiem Dučo darbiem jāmin Maestà (1308-11) un "Ručellai Madonna" (1285).
Debian
Projekta vēsture
Debian projektu 1993. gadā uzsāka Jans Mērdoks, iespaidojoties no agrīnā Linux distributīva Softlanding Linux System (SLS). Savus mērķus un uzskatus distributīva izveidē Mērdoks apkopoja zem nosaukuma Debian Manifesto. Nosaukums Debian radās apvienojot Mērdoka un viņa tā laika draudzenes Debras vārdus. 1995. gadā tika izlaistas pirmās Debian pakotnes ne-i386 arhitektūrai, un 1996. gadā tika izlaista versija 1.1.
A Kind of Magic
A Kind of Magic ir rokgrupas Queen divpadsmitais studijas albums. Vairākas dziesmas no albuma tika iekļautas filmā Kalnietis, tādēļ albumu var uzskatīt arī par filmas skaņu celiņu.
Remixed & Revisited
Remixed & Revisited ir ASV mūziķes Madonnas EP, kuru ierakstu kompānija Maverick Records sadarbībā ar Warner Bros. Records izdeva 2003. gada 24. novembrī. Šis ieraksts tika izdots lai reklamēru Madonnas astoto studijas albumu American Life, kurš iznāca 2003. gada 22. aprīlī. Šis EP ieraksts dažās valstīs tika uzkatīts kā maxi singls vai EP, savukārt citās kā mūziķes albums. Ieraksts visā pasaulē tika pārdots aptuveni vienā miljonā kopiju. Sekoja tiesas prāva starp Madonnai piederošo mūzikas zīmolu Maverick Records un ierakstu kompāniju Warner Bros. Records un tiesas lēmumam, mūziķe tika izpirkta no Maverick. Šis bija Madonnas pēdējais ieraksts sadarbībā ar Maverick Records.
Iekšzemes kopprodukts
Ienakumu metode: Tas ir naudas ienakums, kas ieguts no dota gada produkcijas ražošanas: 1) amortizacijas atskaitijumi; 2) netiešie biznesa nodokli (PVN u.c.); 3) darba alga(darbs); 4) rente (zeme); 5) vispariga veida (kapitals); 6) pelna (uznemejspejas): a) ienakumi no ipašuma (individuala un uznemumu pelna); b) uznemumu pelna.
Nacionalais ienakums raksturo dzives limeni un ekonomiskas attistibas iespejas. Naturali lietiska forma, tas ietver visas preces un ražošanas lidzekli un ražošanas pakalpojumi uznemejdarbibas paplašinašanai. No izlietošanas viedokla, nacionalais ienakums ietver valsts un privato paterinu un investicijas.
Huans Manuels Fanhio
Sacīkšu karjera
Fanhio uzsāka savu karjeru 1934. gadā, pārsvarā brauca garas distances, 1940. un 1941. gadā kļuva par Argentīnas čempionu. Viņa progresu apturēja Otrais pasaules karš un viņš nevarēja sākt braukt Eiropā līdz pat 1947. gadam. 1950. gadā Huans Manuels Fanhio bija viens no 24 pilotiem, kas piedalījās pašā pirmajā F1 sacīkstē Silverstona trasē 1950. gada 13. maijā. Viņš kvalificējās trešais un sacīkstē izstājās tehnisku problēmu dēļ. Jau otrajā sacīkstē Monako viņš parādīja savas spējas - uzvarēja kvalifikācijā, pārspējot otrās vietas ieguvēju Nino Farinu par vairāk nekā divām sekundēm, bet sacīkstē uzvarēja, pārspējot Alberto Askari par apli. Nākamajā sacīkstē - Indy 500 viņš nepiedalījās tāpat kā daudzi citi piloti, Šveicē izstājās, tad izcīnīja divas uzvaras pēc kārtas Beļģijā un Francijā, un nobeidza sezonu ar izstāšanos Itālijā ātrumkārbas defekta dēļ. Kopvērtējumā viņš bija otrais.
Dirks Novickis
Karjera
Pirms karjeras NBA D. Novickis spēlēja Vācijas Bundeslīgas klubā Vircburgas DJK.
D. Novickis bija Vācijas basketbola izlases spēlētājs kopš 1997. gada. Viņš bija neapstrīdams komandas līderis 21. gadsimta pirmās desmitgades lielākajos panākumos, kad tika izcīnīta bronzas medaļa 2002. gada Pasaules čempionātā un sudraba medaļa 2005. gada Eiropas čempionātā. 2005. un 2011. gadā nosaukts par FIBA Eiropas gada labāko basketbolistu. D. Novickis ir 2011. gada Vācijas Gada sportists. 2016. gadā paziņoja par karjeras beigām nacionālajā izlasē.
7. aprīlis
7. aprīlis ir gada 97. diena pēc Gregora kalendāra (98. diena garajā gadā). Līdz gada beigām ir atlikušas 268 dienas.
Buda starptautiskā trase
Buda starptautiskā trase ir Indijas F1 sacīkšu trase. Tā atrodas Utarpradēšas štatā, netālu no Deli. . gada F1 sezonā tur tika aizvadītas pirmās Indijas Lielās balvas sacīkstes. Sākumā zināma kā Džaipē trase, 2011. gada aprīlī tika pārdēvēta par Buda trasi, atvasinot nosaukumu no Budas vārda - simbolizējot mieru.
Uzņēmums
Uzņēmumu veidi
AS akcijas, atšķirībā no SIA daļām, atrodas publiskā apgrozībā, parasti vērtspapīru tirgū (fondu biržā). Akcijas to īpašnieki (akcionāri) var brīvi pirkt un pārdot (tirgoties). Lai gan akciju pārdošanas un pirkšanas darījumus arī reģistrē vērtspapīru reģistrā (Latvijā – Latvijas Centrālais depozitārijs), darījumu dalībniekiem savas darbības ar citiem akcionāriem nav jāsaskaņo. Rīgas un citās ekonomiski attīstīto valstu fondu biržās akcijas parasti ir elektroniskā veidā un darījumi ar tām notiek ar datora palīdzību internetā.
Uzņēmumi ārvalstīs
Uzņēmumu (kapitālsabiedrību) dalījums privātos un publiskos ir pieņemts arī vairumā citu ekonomiski attīstīto valstu. Piemēram, Lielbritānijā Latvijas SIA analogs ir Private Limited Company (Ltd). Vācijā tas ir Gesellschaft mit beschränkter Haftung (GmbH), bet Francijā – Société a responsabilité limitée (Sarl).
Šūpoles (filma)
"Šūpoles" ir 1970. gada Latvijas PSR televīzijas spēlfilma, kas uzņemta Rīgas Kinostudijā. Filmas režisors ir Rostislavs Gorjajevs.
Polārlapsa
Ieradumi
Polārlapsa pamatā ēd jebkādu gaļu, ko var atrast un nomedīt, ieskaitot lemingus, polāros zaķus, rāpuļus un abiniekus, olas, putnus un maitas gaļu. Lemingi ir galvenais barības avots, katru dienu lapsas ģimene var apēst vairākus dučus lemingu. Aprīlī un maijā polārlapsas dodas medīt arī roņu mazuļus, kamēr tie guļ uz ledus un ir relatīvi neaizsargāti. Ja polārlapsa var saķert zivis, tad arī tās tiek apēstas. Ja polārlapsa nav varējusi kaut ko nomedīt, tā neatsakās no gaļas paliekām, kas atlikušas no lielo plēsēju, piemēram, polārlāča nogalināto dzīvnieku kauliem. Lapsai ir jāuzmanās no polārlāča, jo pati var kļūt par tā medījumu.
Imants Adermanis
Biogrāfija
Miris, Rīgā, apbedīts Rīgas Meža kapos.
Francs Bekenbauers
Francs Antons Bekenbauers (dzimis ) ir Vācijas futbola treneris un bijušais spēlētājs, saukts par der Kaiser (Ķeizars) sava elegantā spēles stila, līdera dotību, vārda "Francs" (atgādina Austrijas imperatoru Franci Jozefu) un viņa dominanci futbola laukumā. Viņš atzīts par visu laiku labāko Vācijas futbolistu un vienu no diženākajiem futbolistiem spēles vēsturē.
Bleiks Grifins
NBA
B. Grifins nonāca NBA kā potenciāla liela zvaigzne, ko apstiprināja pirmā drafta izvēle un lieliskā pirmā sezona. Tomēr sekojošajās sezonās viņš guva vairākas nopietnas traumas, tādēļ, tiek uzskatīts, ka savu potenciālu nav pilnībā attaisnojis. Deviņās sezonās "Clippers" sastāvā viņš piecas reizes piedalījies Visu zvaigžņu spēlē un trīs reizes ticis iekļauts NBA simboliskajā līgas otrajā izlasē.
Kuldīgas novads (2009—2021)
Pēc 2021. gada Administratīvi teritoriālās reformas novadā iekļauts Alsungas pagasts, Ēdoles pagasts, Gudenieku pagasts, Īvandes pagasts, Kabiles pagasts, Kuldīgas pilsēta, Kurmāles pagasts, Laidu pagasts, Nīkrāces pagasts, Padures pagasts, Pelču pagasts, Raņķu pagasts, Rendas pagasts, Rudbāržu pagasts, Rumbas pagasts, Skrundas pagasts, Skrundas pilsēta, Snēpeles pagasts, Turlavas pagasts un Vārmes pagasts.
Gvido Zvaigzne
Dzīvesgājums
Mācījās Rojas vidusskolā, studēja Rīgas Politehniskajā institūtā. 1980. gados iestājās Vissavienības Kinematogrāfijas institūta Operatoru fakultātē Maskavā, bija vairāku dokumentālo filmu operators. Kinematogrāfijas institūta beigšanas diplomu viņam piešķīra pēc nāves. Bastejkalnā ievainots ar ekspansīvo lodi, filmējot OMON uzbrukumu Latvijas Iekšlietu ministrijai. Miris Rīgas 1. slimnīcā, apglabāts Rīgas 2. meža kapos. Bez tēva palika meita Una (4) un dēls Krišjānis (1).
1. oktobris
Vārda dienas
Lāsma, Zanda, Zandis
STS-129
1. diena, pacelšanās
Atlantis startēja 19:28:11 UTC no Kenedija kosmosa centra starta kompleksa LC39A mobilās starta platformas MLP-2. Nesēja konfigurācija: Ārējā degvielas tvertne ET-133, cietas degvielas starta paātrinātāji — komplekts BI-140 ar dzinējiem RSRM-108, kosmosa kuģis OV-104 Atlantis ar dzinējiem SSME1 Nr. 2048, SSME2 Nr. 2044, SSME3 Nr. 2058, borta programmatūras versija OI-34. Pēc ieiešanas orbītā 21:12 UTC tika atvērtas kosmoplāna kravas telpas durvis, izvērsta Ku joslas sakaru antena un aktivizēts manipulators.
7. diena
Diena tika pavadīta bez nozīmīgiem notikumiem atslodzes režīmā.
Andris Vilks (ekonomists)
Darbs bankās
Bijis divu Ministru prezidentu ārštata padomnieks ekonomikas un finanšu jautājumos: Ivaram Godmanim (2008-2009) un Valdim Dombrovskim (2009-2010). Konsultējis Latvijas Lielo pilsētu asociāciju ekonomikas jautājumos. Amatus zaudējis pēc kļūšanas par 10. Saeimas deputātu.
Club Penguin
Nemaksājošie spēlētāji
Tiem spēlētājiem, kas nemaksā, ir iespēja dabūt dažas virtuālās drēbes no ballītēm. Nemaksājošie spēlētāji nevar papildināt savas mājas un var izvēlēties tikai 2 mājdzīvnieku krāsas — sarkanu un zilu, un uzturēt mazāku skaitu.
2008. gada Zelta bumba
Balsojums
Bez minētajiem spēlētajiem vēl tika nosaukti, bet balsis neieguva: Karims Benzemā, Pepe, Luka Toni, Rafaels van der Vārts un Jurijs Žirkovs.
1980. gada vasaras olimpiskās spēles
1980. gada Maskavas spēles bija pirmās olimpiskās spēles, kas notika kādā no Austruma bloka valstīm, kā arī pirmās olimpiskās spēles, kas notika slāvu valodās runājošā valstī. Šīs spēles bija pirmās, kas notika sociālistiskā valstī līdz 2008. gada Pekinas olimpiskajām spēlēm. Šīs bija pēdējās olimpiskās spēles, kas notika Starptautiskās Olimpiskās komitejas (SOK) prezidenta Maikla Morisa prezidentūras ietvaros.